Brana

Brana (Branne en francés) es una comuna occitana deu Vasadés istoric https://gallica.bnf.fr/ark:/12148/bpt6k9616679v/f145.item.zoom, lingüisticament gascona, administrada per lo departament de Gironda de la region de Novèla Aquitània, ancianament d'Aquitània.

Geografia

 Perimètre deu territòri 

 Toponimia 
Las fòrmas ancianas son Brana, Brania, Branna, aus sègles XI-XII, apud insulam de Brana, en 1273, Brana, en 1299, etc Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 84. Per Dauzat, Brana ven d'un nom gallés d'òme *Bratennus, deu gallés *bratu-, present dens Bratuspantium, nom antic de Beauvais, o deu nom gallés d'òme Brannos, « còrb, agraula » (*Branna (villa) Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 110; Negre, citat per Bénédicte Boyrie-Fénié, es per un nom germanic Borannus. B. Boyrie-Fénié se pronóncia pas, mès en citant Sancti Albani in Barssanesio, en 1273 (Barsanés/Barçanés, « país de Brana », de quauquarren coma *Barsanensem), permet d'apartar quauquas solucions, coma Brannos o Borannos; *Bràtennos es pas ideal (doneré *Bradenés o Bardenés), mès la soca gallesa brat- (emb una siguda e lo sufixe latin -ensem) permetré benlèu d'arribar a *Braçanés, Barçanés emb una metatèsi (desplaçament de r) e a *Bratna > Brana, sense lo sufixe -ensem e sense metatèsi. La dificultat, coneishuda tanben per Bénédicte Boyrie-Fénié, es que l'etime qu'explica Brana es aparentat, mes es pas exactament lo medish que permetré d'explicar Barçanés.

Istòria
 Brana èra a l'oèst la darrèra parròpia deu Vasadés istoric, mes l'atmosfèra culturala deu Barçanés es puslèu la deu Bordalés, que non pas la deu nòrd deu Vasadés. Probable que lo limit deu territòri deus Vasates dens l'Antiquitat èra un riu, l'Engranne (en francés), varianta probabla d'Aiguranda, que marca sovent las frontièras en país celtic o mèi o mens celtizat.

Administracion

 Avant la refòrma cantonala de 2014, aplicada en 2015, la comuna èra deu canton de Brana (caplòc); es adara deu canton deus Tuquets de Dordonha.

Demografia

 En  la populacion èra de  abitants e la densitat èra de  ab/km².

Lòcs e monuments

Personalitats ligadas emb la comuna

Veire tanben
 Comunas de Gironda

Ligams extèrnes

Nòtas

Categoria:Comuna de Gironda
Categoria:Comuna d'Entre Duas Mars